LĪGUMS Nr. 1/4-2.1/______-2026
par ēku iekšējo inženiersistēmu apkopi un remontdarbiem
Mārupē	Līguma parakstīšanas datums un vieta ir
pēdējā pievienotā droša elektroniskā paraksta
un tā laika zīmoga pievienošanas datums un vieta
Mārupes novada pašvaldība, reģ. Nr. 90000012827, tās izpilddirektores p.i. Ilze Krēmere, kura rīkojas uz Mārupes novada pašvaldības nolikuma pamata, (turpmāk – Pasūtītājs), no vienas puses,
un
________________________, reģ. Nr. _______________, tās __________________, kurš rīkojas saskaņā ar __________ (turpmāk – Izpildītājs), no otras puses, Pasūtītājs un Izpildītājs abi kopā saukti arī Puses, 
pamatojoties uz atklāta konkursa “Mārupes novada pirmsskolas izglītības iestāžu “Zīļuks” un “Mārupīte” sistēmu darbības inspekcija un tehniskā uzturēšana”, identifikācijas Nr. MNP 2026/77 (turpmāk – Atklāts konkurss) rezultātiem noslēdz šādu līgumu (turpmāk – Līgums):
1. LĪGUMA PRIEKŠMETS
1.1. [bookmark: _Ref512502106]Pasūtītājs uzdod, bet Izpildītājs uzņemas par atlīdzību, ar saviem materiāliem, darbaspēku un iekārtām, saskaņā ar Tehnisko specifikāciju (1. pielikums) veikt Mārupes novada pirmsskolas izglītības iestāžu “Zīļuks” un “Mārupīte” sistēmu darbības inspekciju un tehnisko uzturēšanu (turpmāk – Darbi) Mārupes novada pašvaldības ēkās (turpmāk – Objekts, Objekti).
1.2. Izpildītājs Darbus veic atbilstoši Tehniskās specifikācijas, iekārtu ražotāju prasībām, attiecīgās jomas normatīvajiem aktiem un Latvijas Republikas (turpmāk – LR) normatīvajiem aktiem.
1.3. Līguma izpildes vietas:
Pirmsskolas izglītības iestāde “Zīļuks”, Ozolu iela 2, Jaunmārupe, Mārupes pagasts, Mārupes novads.
Pirmsskolas izglītības iestāde “Mārupīte”, Viskalnu iela 4a, Tīraine, Mārupes nov., LV-2167.
2. LĪGUMA SUMMA UN SAMAKSAS KĀRTĪBA
2.1. [bookmark: _Ref236127474][bookmark: _Ref486939668]Līguma summa ir līdz 139 999,99 EUR (viens simts trīsdesmit deviņi tūkstoši deviņi simti deviņdesmit deviņi euro un 99 centi) bez pievienotās vērtības nodokļa (turpmāk – PVN). Pasūtītājam ir tiesības neiztērēt visu Līguma summu.
2.2. PVN tiek maksāts saskaņā ar Latvijas Republikā spēkā esošajos normatīvajos aktos noteikto kārtību.
2.3. Darbu samaksa tiek veikta saskaņā ar Izpildītāja Atklātā konkursā iesniegto Finanšu piedāvājumu (2. pielikums).
2.4. [bookmark: _Ref495564402]Samaksa tiek veikta šādā kārtībā: Pasūtītājs veic norēķinu, t.i., izmaksā Izpildītājam pienākušos atlīdzību par Līguma saistību pienācīgu izpildi pēc Darbu pabeigšanas 30 (trīsdesmit) dienu laikā no Darbu nodošanas – pieņemšanas akta (turpmāk – Akts) abpusējas parakstīšanas dienas un Izpildītāja rēķina saņemšanas dienas.
2.5. Rēķins nedrīkst būt izrakstīts ātrāk, kā dienā, kad abpusēji ir parakstīts Akts. Rēķins tiek izrakstīts katrai Pasūtītāja iestādei atsevišķi. 
2.6. Izpildītājs sagatavo rēķinu strukturētā (mašīnlasāmā) XML (Extensible Markup Language) formātā un tai jāatbilst PEPPOL BIS Billing 3.0 specifikācijai. Izpildītājs rēķinā norāda Pasūtītāja struktūrvienības kodu (lauks: <cbc:BuyerReference>) “___”(struktūrvienības kods (struktūrvienību kodu saraksts 3. pielikumā) un (lauks: <cbc:Note>) Pasūtītāja Līguma reģistrācijas numuru. Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā (lauks: < cbc:Attachment>) kur atspoguļotas Pakalpojuma izmaksas katrai iestādei atsevišķi. Pasūtītājs nepieņem un neapmaksā neatbilstoši Līguma noteikumiem noformētu rēķinu.
2.7. Pasūtītājs veic samaksu Izpildītājam pārskaitot naudu uz Izpildītāja rēķinā norādīto bankas kontu.
Par apmaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja rēķinā norādīto bankas kontu, ko apliecina maksājuma uzdevums.
Puses vienojas, ka kopējā Darbu vērtība Līguma darbības laikā nedrīkst pārsniegt 2.1. punktā minēto Līguma summu. Izpildītājs apņemas veikt uzskaiti un rakstiski (elektroniski) brīdināt Pasūtītāju, kad pieprasīto un/vai veikto Darbu vērtība sasniedz 80% (astoņdesmit procentus) no Līguma summas. Pēc minētā sliekšņa sasniegšanas turpmāku Darbu pasūtīšanu un izpildi Puses veic tikai pēc Pušu atbildīgo personu iepriekšēja saskaņojuma. Izpildītājam nav tiesību veikt Darbus, kuru rezultātā tiktu pārsniegta Līguma summa.
3. LĪGUMA IZPILDES KĀRTĪBA UN TERMIŅI
3.1. Parakstot Līgumu, Izpildītājs apliecina, ka pilnībā ir iepazinies ar visiem noteikumiem un prasībām, kas attiecināmi uz Līgumā noteikto Darbu izpildi.
Izpildītājam ir pienākums veikt visu Tehniskajā specifikācijā norādīto ēku elektroapgādes, t.sk. saules paneļu, gāzes apsildes katlu, siltumsūkņu siltumapgādes/dzesēšanas, ūdensapgādes un kanalizācijas, BMS (ĒVS), ventilācijas sistēmas ar gaisa kondicionēšanas funkciju un apsildes funkciju, kā arī ozona ģeneratora sistēmu darbību inspekciju, apkopi, uzturēšanu, garantijas darbu uzraudzību un remontu atbilstoši Tehniskajā specifikācijā noteiktajam, iepriekš saskaņojot Darbu veikšanas laiku ar Pasūtītāja kontaktpersonu.
3.2. Izpildītājs Līguma izpildes laikā nodrošina dežūrrežīmu 24 h diennaktī/septiņas dienas nedēļā, tai skaitā brīvdienās un svētku dienās. Izpildītāja tālrunis, pa kuru tiek pieņemti izsaukumi: +371_________
3.3. Pēc Objektu inženiersistēmu veiktās inspekcijas Izpildītājs 1 (vienas) darba dienas laikā sagatavo un iesniedz Pasūtītāja kontaktpersonai saskaņošanai tāmi, kurā norāda Darbu izpildei izlietojamos materiālus, rezerves daļas, speciālista darba stundu skaitu un Darbu izpildes termiņu. Tāme tiek saskaņota e-pasta sūtījuma veidā. Izpildītājs uzsāk plānotos remonta Darbus tikai pēc Pasūtītāja tāmes saskaņojuma saņemšanas. Pasūtītājs izvērtē iesniegto tāmi 5 (piecu) darba dienu laikā no tās saņemšanas dienas un pieņem lēmumu par tās saskaņošanu, daļēju saskaņošanu, precizēšanu vai noraidīšanu. Pasūtītājam ir tiesības pilnībā vai daļēji noraidīt Izpildītāja iesniegto tāmi, pieprasīt tās precizēšanu vai iesniegto tāmes izmaksu pamatojumu, kā arī patstāvīgi iegādāties Darbu veikšanai nepieciešamos materiālus un rezerves daļas, ja Pasūtītājs konstatē, ka Izpildītāja piedāvātās tāmes cenas nav ekonomiski pamatotas, pārsniedz attiecīgo preču, materiālu vai pakalpojumu vidējās tirgus cenas vai Izpildītājs pēc Pasūtītāja pieprasījuma nespēj dokumentāri pamatot cenu veidošanos. Šādā gadījumā Izpildītājam ir pienākums veikt Darbus, izmantojot Pasūtītāja nodrošinātos materiālus un rezerves daļas, ja to kvalitāte un tehniskie parametri atbilst Darbu veikšanas prasībām. 
3.4. Avārijas gadījumos Pasūtītājs zvana pa tālruni: +371 ___________, pieprasījumā norādot Objekta adresi un avārijas veidu. Avārijas gadījumos Izpildītājs ierodas Pasūtītāja Objektā ne vēlāk kā 2 (divu) stundu laikā pēc izsaukuma saņemšanas darba dienā (no pirmdienas līdz piektdienai, no plkst. 8:00 – 17:00) un ne vēlāk kā 3 (trīs) stundu laikā ārpus darba laika (no plkst. 17:00 – 8:00) un brīvdienās, un veic avārijas novēršanas Darbus.
3.5. Pēc avārijas Darbu veikšanas, Izpildītājs iesniedz Pasūtītāja kontaktpersonai defektu aktu, avārijas Darbu novēršanas tāmi, norādot tāmē izlietotos materiālus, palīgmateriālus un iesaistīto darbinieku nostrādātās cilvēkstundas (c/h), Objekta nosaukumu, un adresi. 
3.6. Izpildītājs pēc Darbu pabeigšanas Objektā iesniedz Pasūtītājam Aktu 2 (divos) eksemplāros un Pasūtītājs veic Darbu pārbaudi.
3.7. Ja Pasūtītājs pieņem Izpildītāja veiktos Darbus, Pasūtītāja norādītā/-ās kontaktpersona/-as paraksta Aktu. 
3.8. Ja Pasūtītājam ir iebildumi par Darbu kvalitāti vai to neatbilstību Līguma noteikumiem, iebildumi tiek fiksēti defektu aktā. Defektu aktā konstatētos defektus Izpildītājs novērš par saviem līdzekļiem 3 (trīs) darbdienu laikā no defekta akta parakstīšanas dienas. Ja Izpildītājs nepiekrīt defektu aktā norādītajam, Izpildītājs ne vēlāk kā 2 (divu) darbdienu laikā no defektu akta saņemšanas dienas rakstveidā iesniedz Pasūtītājam motivētu atteikumu novērst konstatētās neatbilstības.
3.9. Ja Izpildītājs neceļ pamatotus iebildumus, tomēr Līgumā norādītajā termiņā nenovērš defektu aktā fiksētās neatbilstības, Pasūtītājam ir tiesības minēto neatbilstību novēršanai uz izpildītāja rēķina pieaicināt citu kompetentu personu, ieturot defektu novēršanas izmaksas pilnā apmērā no izpildītājam veicamās samaksas. 

4. PUŠU TIESĪBAS UN PIENĀKUMI
4.1. Izpildītājs apņemas:
4.1.1. izpildot ar Līgumu uzņemtās saistības, veikt Darbus ievērot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
4.1.2. piesaistīt Līguma izpildē atbilstošus sertificētus darbiniekus sistēmu nepārtrauktas darbības nodrošināšanai;
4.1.3. pēc Pasūtītāja pieprasījuma Pasūtītāja noteiktajā termiņā iesniegt informāciju par Līguma izpildē piesaistāmajiem speciālistiem, norādot katra speciālista vārdu, uzvārdu, sertifikāta numuru, sertifikāta darbības termiņu;
4.1.4. pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai Objektam nodarītajiem zaudējumiem;
4.1.5. ja Pasūtītājam rodas pretenzijas par Darbu kvalitāti vai citiem no Līguma izrietošiem jautājumiem, izskatīt Pasūtītāja objektīvi pamatotās rakstiskās pretenzijas un 3 (trīs) darbdienu laikā no defektu akta parakstīšanas dienas bez Darbu izpildes termiņa pagarinājuma un papildus maksām novērst pretenzijās norādītos defektus vai nepilnības;
4.1.6. pēc Pasūtītāja kontaktpersonas pieprasījuma uzrādīt Darbu izpildē izmantojamo materiālu sertifikātus;
4.1.7. par Darbu izpildi iesniegt Pasūtītājam Līguma minēto Aktu;
4.1.8. katrā ierašanās reizē Objektā aizpildīt Inženiersistēmu apkopes žurnālu, norādot ierašanās datumu, apsekošanas vai darbu veikšanas iemeslu, apsekošanas laikā konstatētos defektus, kā arī veiktos darbus. Žurnālā papildus tiek norādīti attiecīgo defektu aktu numuri un paveikto Aktu (PNA) numuri. Izpildītājs ir atbildīgs par žurnālā ietvertās informācijas pilnīgumu, precizitāti un savlaicīgu aizpildīšanu;
4.1.9. piecu darbdienu laikā no Līguma abpusējas parakstīšanas dienas iesniegt Pasūtītājam vispārējās civiltiesiskās atbildības apdrošināšanas līgumu par zaudējumu nodarīšanu pasūtītājam un trešajām personām ar kopējo atbildības limitu ne mazāku kā 50 000,00 EUR un atbildības limitu par katru gadījumu ne mazāku kā 15 000,00 EUR un pašrisku ne lielāku kā 100,00 EUR, pievienojot maksājuma uzdevuma kopiju par polises apmaksu.
4.2. Izpildītājs ir tiesīgs pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbu izpildes vietu, un kas ir Pasūtītāja rīcībā.
4.3. Pasūtītājs:
4.3.1. apņemas savlaicīgi veikt visus Līgumā atrunātos maksājumus;
4.3.2. ir tiesīgs jebkurā laikā pārbaudīt Darbu izpildi un izteikt saistošus un pamatojošus norādījumus to gaitā;
4.3.3. ir tiesības jebkurā laikā pieprasīt Izpildītājam dokumentus, kas apliecina tāmē iekļauto materiālu, rezerves daļu un citu izmaksu pamatotību, tai skaitā piegādātāju piedāvājumus, rēķinus vai citu izmaksu pamatojošu informāciju. Izpildītājam ir pienākums šādu informāciju iesniegt 3 (trīs) darba dienu laikā no pieprasījuma saņemšanas dienas.
5. GARANTIJAS
5.1. Izpildītājs, parakstot Līgumu, garantē visu Darbu pilnīgu un savlaicīgu izpildi.
5.2. Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti Līgumā atrunāto Darbu veikšanai visā to izpildes periodā.
Izpildītājs, parakstot Līgumu, piešķir 24 (divdesmit četru) mēnešu garantiju izpildītajiem Darbiem (turpmāk – Garantijas termiņš). Materiāliem un iekārtām piemērojama attiecīgā ražotāja noteiktā garantija. Garantijas termiņš tiek skaitīts no dienas, kad Puses ir parakstījušas Līgumā paredzēto Aktu.
5.3. Dodot Līgumā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
5.4. Izpildītājs apņemas bez maksas novērst jebkuru Darbu defektu, ja defekts ir atklāts Garantijas termiņā.
5.5. Garantija neattiecas uz defektiem, kas radušies:
5.5.1. apzinātu bojājumu konstatēšanas gadījumā;
5.5.2. neatļautu izmaiņu veikšanas, Pasūtītāja pašrocīgas remontēšanas rezultātā;
5.5.3. nepārvaramas varas apstākļu rezultātā.
5.6. Garantijas laikā Izpildītājs uz sava rēķina nodrošina visu garantijas darbu veikšanu.
5.7. [bookmark: _Ref512516387]Pasūtītājs nekavējoties (2 (divu) darbdienu laikā no defekta konstatēšanas dienas) rakstiski (uz e-pastu: _________) paziņo Izpildītājam par jebkuru Darbu bojājumu vai Darbu neatbilstību Līgumam, kas jānovērš Garantijas termiņa ietvaros. Izpildītājam ne vēlāk kā 2 (divu) darbdienu laikā no paziņošanas brīža jāierodas uz defektu akta sagatavošanu un parakstīšanu. Ja Izpildītājs šajā termiņā neierodas, Pasūtītājs vienpusēji sagatavo defektu aktu, kas ir saistošs Izpildītājam. Pasūtītājs sagatavoto defektu aktu nosūta Izpildītājam 3 (trīs) dienu laikā no tā parakstīšanas brīža. Izpildītājs novērš attiecīgi defektu aktā konstatētās neatbilstības 3 (trīs) darbdienu laikā, skaitot no defektu akta sagatavošanas dienas, vai ne vēlāk kā 1 (vienas) darbdienas laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs sagatavo nodošanas – pieņemšanas aktu par novērstajām neatbilstībām un iesniedz to Pasūtītājam. Pasūtītājs 5 (piecu) darbdienu laikā pārbauda vai ir novērstas visas konstatētās neatbilstības.
5.8. Ja tiek konstatēts, ka neatbilstības saskaņā ar Līgumu nav novērstas, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
5.9. Jautājumu par Līguma 5.8. punktā minētā defektu aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu neatbilstība nav Pasūtītāja vaina. Ja neatkarīgais eksperts konstatē, ka attiecīgi Darbu neatbilstības iemesls radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
5.10. [bookmark: _Ref452561661]Izpildītājs atbild par visu to personu drošību Darbu veikšanas laikā Objektā, kurām ir tiesības tur atrasties un nodrošina nepiederošu vai neatbilstoši ekipētu personu neielaišanu Objektā. Izpildītājs ir atbildīgs par darba drošības noteikumu ievērošanu Darbu veikšanas laikā Objektā.
6. [bookmark: _Hlk221875196]KONFIDENCIALITĀTE UN FIZISKO PERSONU DATU AIZSARDZĪBA
6.1. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
6.2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas, kā arī izplatīt, pavairot, nodot Pakalpojuma sniegšanai saņemto materiālu. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
6.3. Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
6.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
6.5. Ja Līguma izpildes ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
6.6. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
7. PUŠU ATBILDĪBA
7.1. Par neierašanos Objektā saskaņā ar Līgumā noteikto termiņu apkopes Darbu veikšanai, Izpildītājs maksā Pasūtītājam līgumsodu 200,00 EUR (divi simti euro) apmērā par katru kavējuma dienu, bet ne vairāk kā 10% no Līguma summas.
7.2. Par neierašanos Objektā saskaņā ar Līgumā noteikto termiņu avārijas un/vai plānoto Darbu veikšanai, Izpildītājs maksā Pasūtītājam līgumsodu 200,00 EUR (divi simti euro) apmērā par katru kavējuma stundu, bet ne vairāk kā 10% no Līguma summas.
Jebkura Darba izpildes uzsākšanas un/vai pabeigšanas termiņu kavējuma gadījumā, Izpildītājs maksā Pasūtītājam līgumsodu 100,00 EUR (viens simts euro) apmērā par katru kavējuma dienu, bet ne vairāk kā 10% no Līguma summas
7.3. Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,5% (nulle komats pieci procenti) apmērā no neapmaksātā rēķina summas par katru kavējuma dienu, bet ne vairāk kā 10% no Līguma summas 10 (desmit) darbdienu laikā pēc Izpildītāja rēķina par līgumsoda samaksu saņemšanas dienas.
7.4. Ja Izpildītājs vienpusēji atkāpjas no Līguma pirms Līguma saistību izpildes, Izpildītājam ir pienākums atlīdzināt Pasūtītājam radušos tiešos zaudējumus, kā arī samaksāt Pasūtītājam līgumsodu 10% (desmit procenti) apmērā no Līguma summas.
7.5. Ja Pasūtītājs vienpusēji izbeidz Līgumu pirms Līguma saistību izpildes Līguma 8.6. punktā noteiktajos gadījumos, Izpildītājam ir pienākums atlīdzināt Pasūtītājam radušos tiešos zaudējumus, kā arī samaksāt Pasūtītājam līgumsodu 10% (desmit procenti) apmērā no Līguma summas.
7.6. Puses līgumsoda samaksu un tiešo zaudējumu atlīdzināšanu veic ar bezskaidras naudas pārskaitījumu uz rēķinā norādīto bankas konta numuru 10 (desmit) darbdienu laikā pēc rēķina izrakstīšanas dienas. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums.
7.7. Ja Izpildītājs nav veicis līgumsoda apmaksu vai atlīdzinājis tiešos zaudējumus , Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no Izpildītājam veicamajām apmaksām. 
7.8. Līgumsoda samaksa un tiešo zaudējumu atlīdzināšana neatbrīvo Puses no Līguma izpildes un Puses var prasīt kā līgumsoda, tiešo zaudējumu, tā arī Līguma noteikumu izpildīšanu.
8. LĪGUMA DARBĪBAS TERMIŅŠ, LĪGUMA GROZĪŠANA UN IZBEIGŠANAS KĀRTĪBA
8.1. Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz Līguma summas apguvei, atkarībā no tā, kurš iestājas pirmais. 
8.2. Puses var izskatīt iespēju pagarināt Līguma darbības termiņu, bet nepārsniedzot Līguma summu.
8.3. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
8.4. Līguma grozījumi stājas spēkā ar dienu, kad tie ir abpusēji parakstīti.
8.5. Pusēm, savstarpēji rakstiski vienojoties, ir tiesības izbeigt Līgumu.
8.6. [bookmark: _Ref512520661]Pasūtītājs, bez Pušu rakstiskas vienošanās, var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja: 
notikusi Izpildītāja labprātīga vai piespiedu likvidācija;
pret Izpildītāju uzsākta maksātnespējas procedūra;
Izpildītājs vismaz 2 (divas) reizes neveic uzņemtās saistības atbilstoši Līgumam, par ko sagatavota pretenzija;
Izpildītājs kavē Darba izpildes uzsākšanas termiņu vairāk kā 3 (trīs) dienas;
Izpildītājs kavē Darba izpildes pabeigšanas termiņu vairāk kā 5 (piecas) dienas;
Izpildītājs atsakās veikt Darbus vai kādu no Darba daļas;
Izpildītājs vismaz 2 (divas) reizes Līguma darbības laikā iesniedzis tāmes vai cenu piedāvājumus, kuru cenas nav ekonomiski pamatotas, pārsniedz attiecīgo preču, materiālu vai pakalpojumu vidējās tirgus cenas vai kuru pamatotību Izpildītājs pēc Pasūtītāja pieprasījuma nespēj dokumentāri pierādīt;
Izpildītājs neievēro, pārkāpj tehniskās specifikācijas vai Līguma noteikumus;
Izpildītājs nenovērš Pasūtītāja rakstveidā norādītos Darbu trūkumus vai defektus Pasūtītāja noteiktajā termiņā.
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.7. Ja Līgums tiek izbeigts saskaņā ar Līguma 8.6. punktu, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
9. APAKŠUZŅĒMĒJI
9.1. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. 
9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro), atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam. Izslēgšanas nosacījumu pārbaudi Pasūtītājs veic attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt apakšuzņēmēju vai piesaistīt jaunu apakšuzņēmēju.
9.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
9.6. Izpildītājam jānodrošina, ka apakšuzņēmējs tam uzticēto darbu vai sniedzamo pakalpojumu daļu nenodos tālāk bez Pasūtītāja rakstiskas piekrišanas.
9.7. Līguma izpildes laikā Pasūtītājam ir tiesības pieprasīt nomainīt apakšuzņēmējus, ja viņi savus pienākumus veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu pēc Pasūtītāja pieprasījuma. 
9.8. Ja Izpildītājs neievēro Līguma 8.sadaļā noteikto iesaistīto un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus. Līgumā noteiktie Pakalpojuma izpildes termiņi šādā gadījumā netiek pagarināti.
9.9. Izpildītājs ir atbildīgs par visiem zaudējumiem, kuri Pasūtītājam un trešajām personām radušies Izpildītāja nodarbināto apakšuzņēmēju saistību izpildes ietvaros.
10. NEPĀRVARAMA VARA (FORCE - MAJEURE)
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
10.2. Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
10.3. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
10.4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
11. STRĪDU RISINĀŠANAS KĀRTĪBA
11.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
11.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
11.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
11.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
12. CITI NOTEIKUMI
12.1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
12.2. Līgums ir saistošs Pušu tiesību un saistību pārņēmējiem.
12.3. Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācija Izpildītājam ir jāsagatavo rakstveidā un tā ir iesniedzama Mārupes novada pašvaldībā (Klientu apkalpošanas centrā), Daugavas ielā 29, Mārupes pagastā, Mārupes novadā, izņemot Līgumā noteiktos gadījumos. Puses uzņemas pienākumu sniegt rakstveida atbildi 10 (desmit) darbdienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
12.4. Puses par kontaktpersonām Darbu izpildes gaitā radušos jautājumu risināšanai nosaka:
No Pasūtītāja puses – Ēriks Krūmiņš, tālrunis: +371 22316528, e-pasts: eriks.krumins@marupe.lv un/vai Jānis Ozoliņš, tālrunis: +371 27089211, e-pasts: janis.ozolins@marupe.lv. Pasūtītāja iestāžu kontaktpersonas ir tiesīgas parakstīt Aktu, defektu aktu un risināt citus ar Līguma izpildi saistītus jautājumus.
No Izpildītāja puses – ________________________ 
12.5. Līgums sagatavots un parakstīts elektroniski.
12.6. Pielikumā:
Tehniskā specifikācija (1. pielikums);
Finanšu piedāvājums (2. pielikums);
Struktūrvienību kodu saraksts (3. pielikums). 

